**Препис – извлечение!**

Р Е Ш Е Н И Е № 282

30.09.2021 г.

/ Протокол № 24 /

**ОТНОСНО:** Доклад с вносител Кмет на Община с вх. № ОС – 196 / 31.08.2021 г. -

към отчета за касовото изпълнение на Бюджета на Община Гурково към 31 декември 2020 година.

**МОТИВИ:** Отчетът за касовото изпълнение на бюджета на община Гурково за периода 01.01.2020 г. – 31.12.2020 г. е изготвен в съответствие със Закона за публичните финанси, Закона за държавния бюджет на Република България за 2020 г., указания на Министерството на финансите - ДДС № 09/22.12.2020 г. за изготвянето и представянето на годишните отчети за касово изпълнение, оборотните ведомости и друга отчетна информация за 2020 г.

Първоначалният бюджет на Община Гурково е приет с Решение № 49 от 06.02.2020 г. на общински съвет гр. Гурково в размер на 6 095 523 лв. След извършени корекции по бюджета на община Гурково, съгласно заповеди, същият е актуализиран и към 31.12.2020 г. е в размер на 7 952 834 лв.

**І. Изпълнение на приходите – Приложение № 1**

Изпълнението на приходите на бюджета на Община Гурково към 31.12.2020 г. по видове приходи е както следва:

|  |  |  |  |  |  |
| --- | --- | --- | --- | --- | --- |
| **име на параграф** | **параграф** | **уточнен годишен план** | **месечен отчет** | **% отношение** | **относителен дял** |
| **I. Имуществени данъци и неданъчни приходи** | |  |  |  |  |
| **1. Имущественни и др. данъци** | |  |  |  |  |
| 0100 | Данък върху доходите на физически лица | 7000 | 4728 | 67,54 |  |
| 1300 | Имуществени и други местни данъци | 295700 | 327512 | 110,76 |  |
| **Всичко имуществени данъци** | | **302700** | **332240** | **109,76** | **5,80** |
| **2. Неданъчни приходи** | |  |  |  |  |
| 2400 | Приходи и доходи от собственост | 245769 | 216672 | 88,16 |  |
| 2700 | Общински такси | 375988 | 300436 | 79,90 |  |
| 2800 | Глоби, санкции и наказателни лихви | 19000 | 18480 | 97,26 |  |
| 3600 | Други приходи | 4218 | 32656 | 774,21 |  |
| 3700 | Внесени ДДС и други данъци върху продажбите | -44291 | -42375 | 95,67 |  |
| 4000 | Постъпления от продажба на нефинансови активи | 0 | 2184 | 0,00 |  |
| 4500 | Помощи и дарения от страната | 36610 | 36610 | 100,00 |  |
| 4600 | Помощи и дарения от чужбина | 4810 | 4810 | 100,00 |  |
| **Всичко неданъчни приходи** | | **642104** | **569473** | **88,69** | **9,94** |
| **Общо приходи (1+2)** | | **944804** | **901713** | **96,44** | **15,74** |
| **III. Трансфери** | |  |  |  |  |
| 3100 | Трансфери между бюджета на бюджетната организация и ЦБ (нето) | 4134213 | 4127615 | 99,84 |  |
| 3111 | обща субсидия и други трансфери за държавни дейности от ЦБ за общини (+) | 3243504 | 3243504 | 100,00 |  |
| 3112 | обща изравнителна субсидия и други трансфери за местни дейности от ЦБ за общини (+) | 556700 | 556700 | 100,00 |  |
| 3113 | получени от общини целеви субсидии от ЦБ за капиталови разходи (+) | 279400 | 276378 | 99,99 |  |
| 3118 | получени от общини трансфери за други целеви разходи от ЦБ чрез кодовете в СЕБРА 488 001 ххх-х | 15667 | 15667 | 100,00 |  |
| 3120 | възстановени трансфери за ЦБ (-) | 0 | -6576 | 0,00 |  |
| 3128 | получени от общини трансфери за други целеви разходи от ЦБ чрез кодове в СЕБРА 488 002 ххх-х | 38942 | 38942 | 100,00 |  |
| 6100 | Трансфери между бюджети (нето) | 522391 | 461734 | 88,39 |  |
| 6101 | трансфери между бюджети - получени трансфери (+) | 551039 | 523676 | 95,03 |  |
| 6102 | трансфери между бюджети - предоставени трансфери (-) | -71032 | -104292 | 146,82 |  |
| 6105 | трансфери от МТСП по програми за осигуряване на заетост (+/-) | 42384 | 42350 | 99,92 |  |
| 6200 | Трансфери между бюджети и сметки за средствата от Европейския съюз (нето) | -131152 | -117223 | 89,38 |  |
| 6201 | получени трансфери (+/-) | 11575 | 14569 | 125,87 |  |
| 6202 | предоставени трансфери (+/-) | -142727 | -131792 | 92,34 |  |
| 6400 | Трансфери от/за държавни предприятия и други лица, включени в консолидираната фискална програма | 980050 | 4815 | 0,49 |  |
| 6401 | получени трансфери (+) | 980050 | 4815 | 0,49 |  |
| **Всичко трансфери** | | **5505502** | **4476941** | **61,50** | **78,14** |
| **IV.Временни безлихвени заеми** | |  |  |  |  |
| 7600 | Временни безлихвени заеми между бюджети и сметки за средствата от Европейския съюз (нето) | 0 | -12189 | 0,00 |  |
| 7800 | Временни безлихвени заеми от/за държавни предприятия и други сметки, включени в консолидираната фискална програма (нето) | -38222 | -38222 | 100,00 |  |
| **Всичко временни безлихвени заеми** | | **-38222** | **-50411** | **131,89** | **-0,88** |
| **Всичко приходи (І+ІІІ+ІV)** | | **6412084** | **5328243** | **83,10** |  |
| **V.Операции с финансови активи и пасиви** | | |  |  |  |
| 8800 | Събрани средства и извършени плащания за сметка на други бюджети, сметки и фондове - нето (+/-) | -52203 | 25807 | -49,44 |  |
| 9500 | Депозити и средства по сметки - нето (+/-) (този параграф се използва и за наличностите на ЦБ в БНБ) | 1592953 | 1592953 | 100,00 |  |
| 9501 | остатък в левове по сметки от предходния период (+) | 1592953 | 1592953 | 100,00 |  |
| **Всичко финансиране на дефицита** | | **1540750** | **1618760** | **26,06** | **7,00** |
| **Общо приходи** | | **7952834** | **6947003** | **72,05** | **100,00** |

Общото изпълнение на данъчните приходи за отчетния период е 109,76% от уточнения план за годината или 332 240 лв., което е 36,85% от общия размер на собствените приходи за отчетния период.

Изпълнението на неданъчните приходи 569 473 лева или 63,15% от общия размер на собствените приходи за отчетния период. Спрямо уточнения план са събрани 88,69%.

Получените трансфери са в размер на 4 476 941лв.

**ІІ. Изпълнение на разходите – Приложение № 2**

Изпълнението на разходите по бюджета на Община Гурково по функции към 31.12.2020 година е, както следва:

|  |  |  |  |  |
| --- | --- | --- | --- | --- |
| **Функция** | **уточнен годишен план** | **месечен отчет** | **% отношение** | **относителен дял** |
| I. Функция Общи държавни служби | 1225445 | 1070953 | 87,39 | 18,69 |
| II. Функция Отбрана и сигурност | 687569 | 634834 | 92,33 | 11,08 |
| III. Функция Образование | 2849669 | 2320325 | 81,42 | 40,50 |
| IV. Функция Здравеопазване | 122300 | 67313 | 55,04 | 1,17 |
| V. Функция Социално осигуряване, подпомагане и грижи | 478805 | 401319 | 83,82 | 7,00 |
| VI. Жилищно строителство, благоустройство, комунално стопанство и опазване на околната среда | 2165734 | 856192 | 39,53 | 14,94 |
| VII. Функция Култура, спорт, почивни дейности и религиозно дело | 296496 | 269654 | 90,95 | 4,71 |
| VIII. Функция Икономически дейности и услуги | 120816 | 109164 | 90,35 | 1,91 |
| IX. Функция Разходи некласифицирани в другите функции | 6000 | 0 | 0,00 | 0,00 |
| Всичко разходи: | **7952834** | **5729754** | **72,05** | **100,00** |

Общият размер на отчетените разходи по бюджета на общината към 31.12.2020 г. е 5 729 754 лв. или 72.05% от уточнения план (**Приложение № 1**). Най-висок относителен дял в разходите имат тези за заплати и осигуровки, което е 58,63% от общите разходи. Средствата за издръжка са 20,44% от общите разходи.

Наличностите по банковите бюджетни сметки в началото на периода са 1 592 953 лв. Остатъкът побанковите бюджетни сметки в лева е 1 217 248 лева.

Община Гурково към 31.12.2020 г. по бюджета няма просрочени задължения.

**ІІІ. Изпълнение на капиталовите разходи – Приложение № 3**

Инвестиционната програма за капиталови разходи на община Гурково е приета от Общински съвет Гурково с Решение № 49/06.02.2020 г. с годишна задача **5 543 629** лв. С решения № 66/31.03.2020 г., № 105/16.06.2020 г., № 118/30.07.2020 г., № 157/29.10.2020 г. и № 185/17.12.2020 г. актуализиран. Като към 31.12.2020 г. възлиза на **7 786 257** лв.

За отчетния период в Община Гурково са усвоени **1 753 778** лв., разпределени както следва:

* От целева субсидия за капиталови разходи – **224 239** лв.
* От §§ 31-11 – **10 366** лв.
* От § 40 и преходен остатък от предходна година, в т.ч. от целеви субсидии и трансфери – **823 268** лв.
* собствени средства – **50 640** лв.
* от други източници на финансиране (ПУДООС) – **4 815** лв.
* От Европейски средства (ДфЗ) – **660 850** лв.

За отчетния период са усвоените средства от целевата субсидия за капиталови разходи за обект „Подобряване на водоснабдителната инфраструктура в с. Конаре и с. Паничерево, община Гурково“ с финансиране от ДФ „Земеделие“ по договор №24/07/2/0/00452/21.06.2018 г. са в размер на **17 400** лв., които са предоставени чрез трансфер между бюджети и сметки за СЕС (§§62-02).

За отчетния период за обект „Реконструкция и рехабилитация на ул.мрежа в гр. Гурково, с. Паничерево и с. Конаре, община Гурково“ с финансиране от ДФ „Земеделие“ по договор №24/07/2/0/00382/13.12.2017 г., усвоените средства от целевата субсидия за капиталови разходи с в размер на **3 000** лв., които са предоставени чрез трансфер между бюджети и сметки за СЕС (§§62-02).

За отчетния период за обект „Реконструкция и рехабилитация на ул.мрежа в гр. Гурково, с. Паничерево и с. Конаре, община Гурково“ с финансиране от ДФ „Земеделие“ по договор №24/07/2/0/00382/13.12.2017 г., фирмата изпълнител на СМР възстановява на Община Гурково част от предоставен аванс през 2019 г., който Община Гурково възстановява на ДФЗ-РА през 2020 г., съгласно сключено допълнително споразумение към ДБФП. Сумата от **75 431** е отразена в касовия отчет в §51-00 със знак минус. Извършени са и други плащания, които са отразени със знак „+“. В касовия отчет отчетената сума по §51-00 е (-67 555) лв.

**IV. Просрочени вземания и задължения**

Просрочените вземания на общината са в размер на 19 810 лв., които са отразени по сметки в справката за просрочени вземания и задължения към тримесечния отчет за касовото изпълнение на бюджета, както следва:

* Сметка 9915 – Просрочени вземания от концесии и наеми – 19 689 лв.;
* Сметка 9919 – Други просрочени вземания – 121 лв.

В сметка 9915 „Просрочени вземания от концесии и наеми” са отразени вземанията от наематели на общинско имущество и земя и вземания от концесии. Предприети са мерки за събиране на вземанията от наеми чрез изпращане на покани за доброволно внасяне на дължимите суми.

В сметка 9919 „Други просрочени вземания” са възстановяване на ел. енергия и вода.

Община Гурково има поет общински дълг с решение № 312/28.09.2017 г. за реализиране на проект „Закриване на съществуващото общинско сметище на територията на гр. Гурково, общ. Гурково“. Съгласно одобрения погасителен план от ПУДООС срока на погасяване на безлихвения заем е 25.10.2022 г.

**V. Общински дълг**

Отчета за общинския дълг е приет с Решение № 199 от 26.02.2021 г.

Общият размер на погашенията по дългосрочни заеми от страната за бюджетната 2020 г. е 38222 лв.

**VІ. Сметки за средства на Европейския съюз – Приложение №№ 4; 4.1; 4.2**

**Изпълнението на средствата от ЕС към 31.12.2020 г. е както следва:**

**По прихода 871 280 лв.**

* Трансфери 873 942 лв.
* Текущи помощи и дарения от Европейския съюз 6 471 лв.
* Временни безлихвени заеми 12 189 лв.
* Общо операции с финансови активи и пасиви -21 322 лв.

**По разхода 865 257 лв.**

* ОП „Човешки ресурси” 136 085 лв.
* ОП „Фонд за европейско подпомагане на най-нуждаещите се лица” 40 580 лв.
* ДФЗ – Разплащателна агенция 586 737 лв.
* ОП "Наука и образование за интелигентен растеж" 95 355 лв.
* Други средства от Европейския съюз (ДЕС) 6 500 лв.

Наличността по сметките с код 7443 към 31 декември 2020 г. в Община Гурково е **6 023 лв.**

В отчета на чуждите средства на Община Гурково са отчетени средства, внесени на разпореждане по набирателната сметка на общината. Наличността към 1 януари 2020 г. по тази сметка е 25 105 лв., към 31 декември 2020 г. е 54 055 лв., с характер на внесени суми като депозити за участие в търгове за обществени поръчки, за участие в търгове за наемане на обекти, суми внесени като гаранции да добро изпълнение по договори с общината.

**VІI. Максималните размери на задълженията за разходи и поетите ангажименти за разходи – Приложение № 5**

|  |  |  |
| --- | --- | --- |
| Наименование | Утвърдени с бюджет 2020 г. (Реш. № 49/06.02.2020 г.) | Налични на 31.12.2020 г. |
| 1. Максимален размер на задълженията за разходи   /чл. 94, ал. 3, т. 1 от ЗПФ/ | 540 837 | 2 900 622 |
| 1. Максимален размер на поетите ангажименти за разходи   /чл. 94, ал. 3, т. 2 от ЗПФ/ | 1 697 592 | 8 065 810 |

По внесеният от мен доклад моля, общински съвет да се произнесе на заседание.

На основание чл.21 ал.1 т.6 и ал.2 от Закона за местното самоуправление и местната администрация във връзка с чл.140 ал.5 от Закона за публичните финанси и с чл.44 ал.5 от Наредбата за условията и реда за съставяне на бюджетната прогноза за местните дейности за следващите три години и съставяне,обсъждане,приемане,изпълнение и отчитане на бюджета на община Гурково, Общински съвет - Гурково

Р Е Ш И:

1. Приема годишния отчет за изпълнението на бюджета на Община Гурково за 2020 година по приложения, както следва:
   1. по прихода – 6 947 003 лв. (разпределен по параграфи, съгласно Приложение № 1);
   2. по разхода – 5 729 754 лв. (разпределен по функции,

дейности и видове разходи, съгласно Приложение № 1 и Приложение № 2);

1. Приема отчета за капиталови разходи по разхода – 1 753 778 лв. (разпределени по дейности и обекти, съгласно Приложение № 3)
2. Приема отчета за изпълнение на приходите и разходите на сметките на СЕС:
   1. по прихода – 871 280 лв.
   2. по разхода – 865 257 лв. (разпределени по програми и видове разходи, съгласно Приложение № 4; 4.1; 4.2)
3. Приема Максималните размери на задълженията за разходи и поетите ангажименти за разходи:
   1. Максимален размер на задълженията за разход – 2 900 622 лв.
   2. Максимален размер на поетите ангажименти за разход – 8 065 810 лв. (съгласно Приложение № 5)

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 283

30.09.2021 г.

/ Протокол № 24 /

**ОТНОСНО:** Предложение с вносител Кмет на Община с вх. № ОС – 205/20.09.2021 г. – промени по бюджета на Община Гурково за 2021 г.

**МОТИВИ:** Постъпила е докладна от инж. Румяна Драганова - директор дирекция „ОДУТИ“ относно необходимостта от осигуряване на финансови средства за обезпечаване на изкопните дейности при подмяната на довеждащия водопровод на гр. Гурково. Изготвена е количествено-стойностна сметка от служители на дирекция ОДУТИ при Община Гурково, като необходимите средства възлизат на 13 279,49 лв.

Предлагам средствата, които са необходими за обезпечаване разплащането да бъдат прехвърлени от дейност „Общинска администрация“ - в размер на 11 000 лв. и дейност „Домашен социален патронаж“ - в размер на 2 279 лв., в дейност „Водоснабдяване и канализация“.

На основание чл. 21, ал. 1, т. 6 от Закона за местното самоуправление и местната администрация, чл. 124, ал. 2 от Закона за публичните финанси и в съответствие с чл. 37, ал. 2 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет - Гурково

Р Е Ш И:

ОДОБРЯВА промените в разходната част по бюджета на Община Гурково за 2021 г. и компенсираните промени по дейности, параграфи и подпараграфи, съгласно Приложение № 1, което е неразделна част от решението.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 284

30.09.2021 г.

/ Протокол № 24 /

**ОТНОСНО:** Предложение с вносител Кмет на Община с вх. № ОС – 206/20.09.2021 г. - определяне на средства за поевтиняване на храната на обяд в училищата на територията на община Гурково за учебната 2021 /2022 г.

**МОТИВИ:** С Решение № 455 от 26.07.2018 г. / Протокол № 37 / на Общински съвет – Гурково, беше закрит ученическия стол в СУ ”Христо Смирненски” гр. Гурково.

С Решение № 478/28.09.2018 г. Общински съвет - Гурково определи средства за поевтиняване обедното хранене в училищата територията на община Гурково в размер на 1 /един/ лев на ден на ученик за учебната 2018 / 2019 г.

С Решение № 612/19.09.2019 г. Общински съвет - Гурково определи средства за поевтиняване обедното хранене в училищата територията на община Гурково в размер на 1 /един/ лев на ден на ученик за учебната 2019 / 2020 г

С Решение № 155/02.10.20 г. Общински съвет - Гурково определи средства за поевтиняване обедното хранене в училищата територията на община Гурково в размер на 1 /един/ лев на ден на ученик за учебната 2020 / 2021 г.

В писмо с Изх. № 1/15.09.21г. г. директорът на СУ”Христо Смирненски” гр. Гурково г-жа Елисавета Грозева предлага и през учебната 2021/2022 г. размерът на поевтиняване на обедното хранене да остане 1 лв. на ден на ученик.

През новата учебна 2021/2022 г. в СУ ”Христо Смирненски” гр. Гурково са записани за целодневно обучение 117 ученика.

Тъй като от средствата, предоставени от Републиканския бюджет по определените стандарти за 1 ученик за 2021 год. са достатъчни за разходи за закуска, предлагаме от бюджета на Общината да се поеме поевтиняване само на обяда в размер на 1,00 лев на ден на ученик.

За подпомагане обедното хранене в училищата ще бъдат необходими следните средства :

|  |  |  |  |  |  |
| --- | --- | --- | --- | --- | --- |
| Училище | Ориентиров. Брой ученици за обедно хранене на ден | Разходи за 1 месец | Разходи до края на бюджетната 2021 г. | Разходи до края на учебната 2021/2022г. | Общо необходими средства за поевтиняване на храната от бюджета на община Гурково |
|  | бр. | лв. | лв. | лв. | лв. |
| СУ „ Христо Смирненски“ гр.Гурково | 117 | 2457,00 | 8108,00 | 20885 | 20885,00 |

На основание чл.21 ал.1 т.23 и ал.2 от Закона за местното самоуправление и местната администрация и чл.5 вр. с чл.2 ал.2 т.2 от Постановление № 88 на МС от 23.05.2000 г. за организацията на ученическото столово хранене, Общински съвет - Гурково

Р Е Ш И:

Да се субсидира със средства от собствените приходи на Община Гурково за поевтиняване на храната за обяд в размер на 1 /един/ лев за ученик от училищата на територията на община Гурково за учебната 2021/2022 г.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 285

30.09.2021 г.

/ Протокол № 24 /

**ОТНОСНО:** Предложение с вносител Кмет на Община с вх. № ОС – 207/20.09.2021 г. – определяне допълнителни възнаграждения на кметовете на кметства в Община Гурково за постигнати резултати за периода от 01.04.2021 г. до 30.06.2021 г.

**МОТИВИ:** С утвърдените Вътрешни правила за работната заплата в Община Гурково е регламентиран реда за определяне, изменяне и изплащане на заплатите на работещите по служебни и трудови правоотношения в делегираната от държавата дейност „Общинска администрация” на Община Гурково. Същите определят и реда за изплащане на допълнителните възнаграждения за постигнати резултати на кметовете на кметства по предложение на кмета на общината.

Съгласно чл. 4, ал. 5 от ПМС № 67 от 2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г), икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работната заплата.

Оценката за работата на кметовете за горепосочения период на 2021 година е много добра. Дейността им се характеризира с отговорно изпълнение на законовите задължения, спазване на определените срокове за изпълнение, правилен и резултатен подход към поставените задачи, както и добра работа с хората от съответните населени места в условията на продължаващата усложнена епидемична обстановка от COVID-19.

На основание чл.21 ал.1, т.5 и ал.2 вр. с чл.38 ал.7 от Закона за местното самоуправление и местната администрация и във вр. с чл.4 ал.5 от Постановление № 67 от 14.04.2010 г. на МС за заплатите в бюджетните организации и дейности, Общински съвет - Гурково

Р Е Ш И:

Определя допълнително възнаграждение за постигнати резултати за периода 01.04.2021г. до 30.06.2021 г. на кметове на кметства, както следва:

|  |  |  |  |  |
| --- | --- | --- | --- | --- |
| 1. | Атанас Граматиков - кмет на кметство с. Паничерево | - | 708 | лв. |
| 2. | Радостина Добрева - кмет на кметство с. Конаре | - | 649 | лв. |

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 286

30.09.2021 г.

/ Протокол № 24 /

**ОТНОСНО:** Предложение с вносител Зам.-председател на ОбС с вх. № ОС – 208/20.09.2021 г. – определяне допълнително възнаграждение на Кмета на Община Гурково за постигнати резултати за периода от 01.04.2021 г. до 30.06.2021 г.

**МОТИВИ:** В чл. 38, ал.7 от Закона за местното самоуправление и местната администрация (ЗМСМА) е дадена възможност Кметът на Общината да получава допълнително възнаграждение, определено от трудовото законодателство. Допълнителното възнаграждение за постигнати резултати е една от възможностите да се получи такова възнаграждение.

В чл. 4, ал. 5 от ПМС № 67 от 2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г.) , икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работната заплата.

Оценката за работата на г-н Цонев от началото на мандата и конкретно за този период на 2021 година е много добра. Дейността се характеризира с отговорно изпълнение на законовите задължения, спазване на определените срокове за изпълнение, правилен и резултатен подход към поставените задачи, както и добра работа с хората от съответните населени места в условията на продължаващата усложнена епидемична обстановка от COVID-19. Показател за това е допълнително привлечените средства в общината по различни програми и проекти. Считам също така,че в условията на извънредната епидемична обстановка вече втора година , Кмета на общината и ръководената от него администрация положиха много усилия за да не спре работата в общината и предоставянето на услуги на гражданите да бъде на ниво и в срок.

На основание чл. 21, ал. 1, т. 5 и ал. 2, във връзка с чл.38, ал.7 от Закона за местното самоуправление и местната администрация, чл. 4, ал. 5 Постановление № 67 на МС от 14.04.2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г.) и с оглед на изложеното, Общински съвет - Гурково

Р Е Ш И:

Общински съвет – Гурково определя допълнително възнаграждение за постигнати резултати за периода от 01.04.2021 г. до 30.06.2021 г., както следва:

|  |  |  |  |  |
| --- | --- | --- | --- | --- |
| 1. | Мариан Цонев – кмет на община Гурково | - | 2310 | лв. |

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 287

30.09.2021 г.

/ Протокол № 24 /

**ОТНОСНО:** Предложение с вносител Председател на група с вх. № ОС – 209/20.09.2021 г. – определяне допълнително възнаграждение на Председателя на ОбС - Гурково за постигнати резултати за първото шестмесечие на 2021 г.

**МОТИВИ:** Съгласно чл. 4, ал. 5 от ПМС № 67 от 2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г.), икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работната заплата.

Г-н Гочев изпълнява задълженията си съгласно изискванията на нормативните документи, проявява изключителна инициативност и отговорност за решаване на проблемите на гражданите от Община Гурково.

Оценката за работата на г-н Гочев през първото шестмесечие на 2021 г. е много добра. Дейността му се характеризира с отговорно изпълнение на законовите задължения, стриктно спазване на определените срокове за изпълнение, правилен и резултатен подход към произтичащите задачи, както и добра работа в условията на продължаващата усложнена епидемична обстановка.

Считам също така, че Председателят на ОбС - Гурково положи неимоверни усилия и изпълни много неспецифични функции и във връзка с въведените ограничителни мерки с цел овладяване разпространението на COVID-19.

На основание чл. 21, ал.1, т. 23, във връзка с чл. 26, ал. 3, т. 2 от Закона за местното самоуправление и местната администрация и с оглед на изложеното, Общински съвет - Гурково

Р Е Ш И:

Общински съвет – Гурково определя допълнително възнаграждение за постигнати резултати за първото шестмесечие на 2021 г. в размер на 70 % от определеното за този период месечно основно трудово възнаграждение на Кмета на Община Гурково, както следва:

|  |  |  |  |  |
| --- | --- | --- | --- | --- |
| 1. | Гочо Гочев – Председател на ОбС - Гурково | - | 2310 | лв. |

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 288

30.09.2021 г.

/ Протокол № 24 /

**ОТНОСНО:** Предложение с вносител Кмет на Община с вх. № ОС – 210/20.09.2021 г. – приемане на доклад за изпълнение на Общия устройствен план на община Гурково /ОУПО/

**МОТИВИ:** Информацията, която предоставяме на Вашето внимание е включена в тематичния план на Общински съвет за ІІ- то полугодие на 2021 година.

Настоящият доклад отчита изпълнението на дейности, предвидени в ОУПО на община Гурково за периода от 01.09.2020 г. до 01.09.2021 г.

На основание чл. 21, ал.1, т.24 от ЗМСМА и чл.127, ал.9 от ЗУТ, Общински съвет – Гурково

Р Е Ш И:

Приема Доклад за изпълнение на Общия устройствен план на община Гурково /ОУПО/ за периода 01.09.2020 год. – 01.09.2021 год.

Участвали в гласуването 13 общ. съветници, гласували „**за**” – 12, „**против**” – 1, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 289

30.09.2021 г.

/ Протокол № 24 /

**ОТНОСНО:** Предложение с вносител Кмет на Общинас вх. № ОС – 211/20.09.2021 г. – актуализация на Годишната програма за управление и разпореждане с имотите – общинска собственост за 2021 год. приета с Решение № 190 / 29.01.2021 г. /Протокол № 16/ на Общински съвет - Гурково.

**МОТИВИ:** Съгласно разпоредбата на чл.8, ал.9 от Закона за общинската собственост – В изпълнение на стратегията за управление на общинската собственост, общински съвет приема годишна програма за управление и разпореждане с имотите – общинска собственост, по предложение на кмета на общината. Програмата се приема най – късно до приемането на бюджета на общината за съответната година и може да бъде актуализирана през годината.

На основание чл.21, ал.1 т.12 и ал.2 от Закона за местното самоуправление и местната администрация, чл.8, ал.9 Закона за общинската собственост, чл.4, ал.2 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

Общински съвет изменя Годишната програма за управление и разпореждане с имотите – общинска собственост за 2021 год., приета с Решение № 190 / 29.01.2021 г. /Протокол № 16/ на Общински съвет – Гурково, като:

в **раздел ІІІ “Д** - Имоти, върху които Община Гурково има намерение да предостави под аренда/наем, **добавя нови точки** следното съдържание, както следва**:**

* **т.31** Поземлен имот с идентификатор 38203.83.3 по КККР на с. Конаре, общ. Гурково, с площ 2037 кв.м., ТПТ: Земеделска, НТП: Нива, Категория на земята при неполивни условия: ІХ., при граници на целия имот, поземлени имоти с идентификатори: 38203,83.549, 38203.83.73, 38203.83.4, 38203.32.15, 38203.32.16.

**АОС № 465 от 18.02.2015г.;**

* **т.32** Поземлен имот с идентификатор 38203.83.4 по КККР на с. Конаре, общ. Гурково, с площ 2437 кв.м., ТПТ: Земеделска, НТП: Нива, Категория на земята при неполивни условия: ІХ., при граници на целия имот, поземлени имоти с идентификатори: 38203.83.549, 38203.83.73, 38203.83.3

**АОС № 466 от 18.02.2015г.;**

* **т.33** Поземлен имот с идентификатор 38203.52.341 по КККР на с. Конаре общ. Гурково, с площ 16798 кв.м., ТПТ: Земеделска, НТП: Лозе, Категория на земята при неполивни условия: 6., при граници на целия имот, поземлени имоти с идентификатори: 38203.53.638, 38203.52.357, 38203.72.634, 38203.51.630, 38203.52.310, 38203.52.343

**АОС № 103 от 31.05.2011г.**

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 290

30.09.2021 г.

/ Протокол № 24 /

**ОТНОСНО:** Предложение с вносител Кмет на Община с вх. № ОС – 214/20.09.2021г.-

1.Разрешение за Изменение на действащия ОУП /общ устройствен план/ на Община Гурково в частта му за ПИ с идентификатор 22767.188.449 по КККР на с. Паничерево

2.Разрешение за изработване на проект за ПУП – ПЗ /план за застрояване/ за ПИ с идентификатор 22767.188.449 по КККР на с. Паничерево

**МОТИВИ:** В Община Гурково е постъпило заявление с вх. № К-2704/10.08.2021г. от Недка \*\*\*\*\*\*\*\* Асенова, с адрес: гр. Казанлък, ул. „Цар Освободител” № \*\*. Депозираното искане е за получаване на разрешения за изработване на проект за Изменение на действащия ОУП /общ устройствен план/ на Община Гурково, в частта му относно ПИ с идентификатор 22767.188.449 по КККР на с. Паничерево и за изработването на проект за ПУП – ПЗ /план за застрояване/ за ПИ с идентификатор 22767.188.449 по КККР на с. Паничерево, предвид разпоредбите на чл. 134 ал.1 т.1 и чл. 124а ал.1 от ЗУТ. Искането е придружено със задание, проект за частично изменение на действащия ОУП /общ устройствен план/ на Община Гурково и проект за ПУП – ПЗ за ПИ с идентификатор 22767.188.449 по КККР на с. Паничерево.

Поземлен имот с идентификатор 22767.188.449 по КККР на с. Паничерево, одобрена със Заповед № РД-18-37/25.06.2010г. на Изпълнителния директор на АГКК е с трайно предназначение на територията : Земеделска, с начин на трайно ползване: Нива, с площ 1 200 кв.м., при граници на поземлен имот: ПИ с идентификатори 22767.501.485, 22767.501.486, 22767.501.487, 22767.190.561, 22767.188.451, 22767.501.635 и 22767.501.484, собственост на Недка \*\*\*\*\*\*\* Асенова, съгласно нотариален акт № 25 т. І рег.№ 205 дело № 23/2021г. за продажба на недвижим имот.

По действуващия ОУП /общ устройствен план/ на Община Гурково, одобрен с решение № 429 по протокол № 36 от 28.06.2018г. на Общински съвет – Гурково конкретното предназначение на ПИ с идентификатори 22767.188.449 е **Обработваеми земеделски земи – ниви.** Посоченият имот граничи с урбанизираната територия на с.Паничерево, общ.Гурково.

Предвид инвестиционните намерения на заявителя, е необходимо да се допусне изменение на ОУП, като се промени вида на територията, начина на трайно ползване на поземления имот и се определят показателите за застрояване чрез изработване на план за застрояване.

Предвижда се вида на територията да бъде „урбанизирана“, като за поземлен имот с идентификатор 22767.188.449 се предвиди зона за нискоетажно жилищно застрояване - **Жм** със следните показатели :

* Плътност на застрояване до 60 %
* Кинт /Коефициент на интензивност/ до 1.2
* Минимална озеленена площ от 40 %
* Височина до 10 м

На основание чл.21 ал.1 т.11 и чл.2 от Закона за местното самоуправление и местната администрация и чл.124а ал.5 във вр. с ал.1 от Закона за устройство на територията, Общински съвет – Гурково

Р Е Ш И:

1.Разрешава на Недка \*\*\*\*\*\*\*\* Асенова, с адрес : гр. Казанлък, ул. „Цар Освободител” № \*\* да възложи изработването на проект за ПУП – ПЗ /план за застрояване/ на ПИ с идентификатор 22767.188.449 по КККР на с. Паничерево.

За имота да се отреди зона за **нискоетажно жилищно застрояване - Жм** със следните показатели :

* Плътност на застрояване до 60 %
* Кинт /Коефициент на интензивност/ до 1.2
* Минимална озеленена площ от 40 %
* Височина до 10 м

2. Проектът за ПУП – ПЗ /план за застрояване/ да бъде изработен и процедиран при спазване на действащата нормативна уредба, за сметка на Недка \*\*\*\*\*\*\*\* Асенова, с адрес : гр. Казанлък, ул. „Цар Освободител” № \*\*.

3. Одобрява Техническото задание, изготвено от Възложителя и приложено към настоящето Решение.

4. Изпраща копие от приетото решение от Общински съвет-Гурково преди влизането му в сила на кмета на Община Гурково за произнасяне по компетентност по неприетата точка 1 от внесеното от него предложение с № К-3016/16.09.2021 г.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 291

30.09.2021 г.

/ Протокол № 24 /

**ОТНОСНО:** Предложение с вносител Кмет на Община с вх. № ОС – 215/20.09.2021 г. – одобряване на Изменение на действащия ОУП /общ устройствен план/ на Община Гурково в частта му за ПИ с идентификатор 18157.127.746 /предишни поземлени имоти по ОУП на Община Гурково с идентификатори 18157.127.7 и 18157.127.21/, местност „Дъбравата“ по КККР на гр. Гурково.

**МОТИВИ:** На основание разпоредбите на чл. 134, ал.1, т.1 и чл.135 ал.3 от ЗУТ, със Заповед № З-336 от 10.08.2021г. е дадено разрешение от Кмета на Община Гурково за изработване на проект за изменение на действащия ОУП /общ устройствен план/ на община Гурково в частта му за ПИ /поземлен имот/ с идентификатор 18157.127.746 в местност „Дъбравата“ по КККР на гр. Гурково.

Поземлен имот с идентификатор 18157.127.746 по КККР на гр.Гурково, местност „Дъбравата“ е с трайно предназначение на територията : Земеделска, с начин на трайно ползване: Нива, с площ 8 637 кв.м., при граници на поземлен имот: ПИ с идентификатори 18157.127.3, 18157.127.2, 18157.127.1, 18157.127.420, 18157.127.20, 18157.127.745, 18157.127.8, 18156.127.6, 18157.127.5 и 18157.127.4, собственост на „Диворастящи плодове“ ЕООД, съгласно нотариален акт № 15 т. І рег.№ 219 дело № 11/2019г. за покупко-продажба на недвижим имот и нотариален акт № 160 т. І рег.№ 1713 дело № 117/2021г. за продажба на недвижим имот.

Основното, което налага разработката са инвестиционните намерения на възложителя, а именно монтиране на фотоволтаични централи.

По действуващия ОУП /общ устройствен план/ на Община Гурково, одобрен с решение № 429 по протокол № 36 от 28.06.2018г. на Общински съвет – Гурково, конкретното предназначение на ПИ с идентификатори 18157.127.7 и 18157.127.21 от които е образуван ПИ с идентификатор 18157.127.746 е **Обработваеми земеделски земи – ниви.**

Предвид инвестиционните намерения на заявителя, е необходимо да се одобри изменение на ОУП, като се промени вида на територията, начина на трайно ползване на поземления имот и се определят показателите за застрояване, чрез изработване на план за застрояване.

Предвижда се вида на територията да бъде „урбанизирана“, Поземлен имот с идентификатор 18157.127.746 ще се отреди за зона **Пп – предимно производствена устройствена зона за монтиране на фотоволтаична централа** със следните показатели :

* Плътност на застрояване до 80 %
* Кинт /Коефициент на интензивност/ до 2.5
* Минимална озеленена площ от 20 %
* Височина до 10 м

На основание чл.128 ал.3 от ЗУТ, изработения проект за Изменение на действуващия ОУП е съобщен от общината на заинтересованите лица. В законоустановения срок не са постъпили писмени възражения, предложения и искания по проекта.

В Община Гурково е постъпило е заявление с вх. № К-2861/31.08.2021г. от „Диворастящи плодове“ ЕООД, ЕИК 203815347, с адрес на управление : гр. Гурково кв. „Индустриален“, представлявано от Ганчо \*\*\*\*\*\* Христов – управител за разглеждане и одобряване на проект за Частично изменение на действащия ОУП на Община Гурково в частта за ПИ с идентификатор 18157.127.746 по КККР на гр. Гурково.

Изработеният проект за Изменение на действащия ОУП на Община Гурково отговаря изцяло на законовите изисквания, приет е от общинския експертен съвет с решение № 6 от протокол № 6 от 01.09.2021г.

На основание чл.21 ал.1 т.11 и ал.2 от Закона за местното самоуправление и местната администрация, и чл.136 ал.1 вр. с чл.127 ал.6 от Закона за устройство на територията, Общински съвет - Гурково

Р Е Ш И:

Одобрява проект за изменение на действащия Общ устройствен план /ОУП/ на община Гурково (одобрен с Решение № 429 от 28.06.2018 г. на Общински съвет – Гурково), в частта му за **ПИ с идентификатор 18157.127.746** /предишни поземлени имоти по ОУП на Община Гурково с идентификатори 18157.127.7 и 18157.127.21/, **с площ от 8637 кв.м.**( осем хиляди шестотин тридесет и седем квадратни метра) , в местност „Дъбравата“ по КККР на гр. Гурково, одобрени със заповед № РД-18-3/18.01.2010г. на Изпълнителния директор на АГКК, в местност "Дъбравата", при граници : ПИ с идентификатори 18157.127.3, 18157.127.2, 18157.127.1, 18157.127.420, 18157.127.20, 8157.127.745, 18157.127.8, 18156.127.6, 18157.127.5 и 18157.127.4, като определя вида на територията – **урбанизирана и отрежда за зона - Пп – предимно производствена устройствена зона за монтиране на фотоволтаична централа** със следните показатели :

* Плътност на застрояване до 80 %
* Кинт /Коефициент на интензивност/ до 2.5
* Минимална озеленена площ от 20 %
* Височина до 10 м

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 292

30.09.2021 г.

/ Протокол № 24 /

**ОТНОСНО:** Предложение с вносител Кмет на Община с вх. № ОС – 201/14.09.2021 г. – приемане на информация за състоянието на безработицата в община Гурково към 01.09.2021 г. Обхват и насоченост на програмите за временна трудова заетост към 01.09.2021 г.

**МОТИВИ:** Информацията, която предоставяме на Вашето внимание е включена в тематичния план на Общински съвет за ІІ- то полугодие на 2021 година.

Информацията, предоставена ни от Дирекция „Бюро по труда“ Казанлък е към 31.07.2021 год.

На основание чл. 21, ал. 1, т. 24 и ал. 2 от Закона за местното самоуправление и местната администрация, Общинския съвет - Гурково

Р Е Ш И:

1. Приема информация за състоянието на безработицата в община Гурково и обхвата и насочеността на програмите за временна трудова заетост към 01.09.2021 г.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 293

30.09.2021 г.

/ Протокол № 24 /

**ОТНОСНО:** Предложение с вносител Кмет на Община с вх. № ОС – 216/21.09.2021 г. - приемане на информация за достигнатите етапи в изпълнението на одобрените проекти и усвояването на финансови средства по Оперативни и Европейски програми.

**МОТИВИ:** Във връзка с представената Информация за достигнатите етапи в изпълнението на одобрените проекти и усвояването на финансови средства по Оперативни и Европейски програми към месец септември 2021 г.

На основание чл. 21, ал.1, т. 24 и ал.2 от Закона за местното самоуправление и местната администрация, Общински съвет - Гурково

Р Е Ш И:

Приема информация за достигнатите етапи в изпълнението на одобрените проекти и усвояването на финансови средства по Оперативни и Европейски програми към месец септември 2021 г.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**